aké platby vlastne platím mesačne?
mesačne platíte zálohový predpis, ktorý sa skladá z troch hlavných poplatkov. prvým je príspevok do fondu údržby a opráv. ten si vlastníci stanovujú sami tak, aby pokryl predpokladané výdavky na opravu, údržbu a modernizáciu domu. druhý poplatok je odmena za správu. tieto dva poplatky sú fixné a nie sú zúčtovateľné. posledný tretí a najväčší poplatok sú preddavkové platby za služby. sem patria preddavky za teplo, vodu elektrinu, odvoz smetí a iné. tieto poplatky sú zálohami, ktoré stanovuje naša spoločnosť na základe spotreby energií a médií za minulé zúčtovacie obdobie. tieto poplatky sa každoročne vlastníkom vyúčtovávajú vo vyúčtovaní.
výšku platieb za byt/nebytový priestor ovplyvňuje miera využívania energií a médií. v praxi to znamená, že sa pre daný priestor vypočíta taký zálohový predpis, ktorý pokryje náklady na kúrenie, spotrebu vody, odvoz odpadu atď. spotreba energií a médií závisí od toho, koľko ľudí obýva daný priestor, ako si vlastníci regulujú kúrenie a koľko teplej a studenej vody spotrebujú.